Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: rendőrfőkapitányhoz, kértem közölje, hogy a rendőrség kifogásolt eljárása a rendőrségről szóló 1994. évi XXXIV. törvény
Paragraph Index: 954

rendőrfőkapitányhoz, kértem közölje, hogy a rendőrség kifogásolt eljárása a rendőrségről szóló 1994. évi XXXIV. törvény (Rtv.) mely rendelkezésén alapul. Dr. Funk Sándor ügyvédjének tájékoztatása szerint — ezek az információk a sajtóban is megjelentek — a rendőrség október 13-át követően több házkutatást is tartott a kórházban: október 21—22-én és 29-én. Dr. Funk Sándort a rendőrség 22-én hajnalban őrizetbe vette, majd 23-án délután elengedte. Az ügyvédnő közölte, hogy a rendőrség dr. Funk Sándort október 22-én hajnalban (a rendőrségi jegyzőkönyv szerint 2 óra 15 perckor) immár gyanúsítottként hallgatta ki. Az október 21—22-i házkutatás során a rendőrök lefoglaltak kórlapokat, lázlapokat, laborvizsgálati eredményeket, valamint egy október 20-i helyzetet tükröző betegnyilvántartást. Munkatársaim november 3-án felkeresték fel a Nyírő Gyula Kórház Addiktológiai Osztályát annak ellenőrzése céljából, hogy a rendőrség milyen betegdokumentációba tekintett be, és mit foglalt le. Az osztály orvosai megerősítették a dr. Funk Sándor által állítottakat, a mintegy 1200 beteg adatait tartalmazó beteglista és más betegdokumentációk lefoglalását illetően. Dr. Berta Attila rendőrfőkapitányt november 5-én írásban kértem, hogy a beteglisták őrzését tartsa személyes ellenőrzése alatt, azok lemásolását és az illetéktelen betekintést akadályozza meg. Dr. Berta Attila november 12-én válaszolt megkereséseimre. Tájékoztatása szerint a BRFK Igazgatásrendészeti Főosztály Rendészeti Osztálya a Nyírő Gyula Kórház Addiktológiai Osztályán helyszíni ellenőrzést tartott, ennek során betekintett az osztály kábítószert tartalmazó gyógyszerekről vezetett nyilvántartásába és a készítmények felhasználására vonatkozó iratokba. Ezzel az ellenőrzéssel párhuzamosan a BRFK Szervezett Bűnözés Elleni Osztály Vegyes Bűncselekmények Alosztálya az Addiktológiai Osztályon házkutatást tartott és lefoglalta az 1996. január és 1997. október 13-a között kezelt betegek — nevet és születési időt tartalmazó — számítógépes nyilvántartását. Berta Attila szerint a betegnyilvántartás lefoglalása törvényes volt, a folyamatban lévő bűnügyben tárgyi bizonyítási eszközként kívánja azt felhasználni a rendőrség. A főkapitány közölte, hogy a lista alapján rendőrségi kihallgatásra beidézett betegek között „több esetben szerepelt olyan beteg is, aki nem drogfüggőség, hanem más pszichiátriai betegség miatt állt kezelés alatt. E személyek meghallgatását — betegségük mibenlétére vonatkozó szóbeli nyilatkozatukat követően — a nyomozó hatóság mellőzte”. A főkapitány szerint dr. Funk Sándort a nyomozó hatóság

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes